cyanic-selkie/wikianc huggingface dataset:
โลกยามเช้า
โลกยามเช้า เป็นรายการโทรทัศน์ ที่นำเสนอข่าวต่างประเทศ และสาระความรู้จากทั่วโลก ในลักษณะผสมผสานเชื่อมโยงกับสังคมไทย ผลิตโดย ฝ่ายข่าว สถานีวิทยุโทรทัศน์ไทยทีวีสีช่อง 3 ร่วมกับ บริษัท บีอีซี-เทโร เอ็นเทอร์เทนเมนท์ จำกัด (มหาชน) ออกอากาศทุกวันจันทร์–วันศุกร์ เวลา 04.05–04.30 น. ทางไทยทีวีสีช่อง 3 ช่อง 3 เอสดี และ วิทยุครอบครัวข่าว และตั้งแต่วันจันทร์ที่ 3 ธันวาคม พ.ศ. 2555 รวมเป็นช่วงหนึ่งของรายการครอบครัวข่าวเช้า สำหรับวันจันทร์ - ศุกร์ สำหรับรายการในทุกวันเสาร์-วันอาทิตย์ ซึ่งออกอากาศเวลา 05.10–05.35 น. ใช้ชื่อว่า โลกยามเช้าสุดสัปดาห์ ซึ่งนำรายงานวิเคราะห์หรือการสัมภาษณ์บุคคล ที่เผยแพร่โดยสำนักข่าวต่างประเทศ มานำเสนอด้วยการบรรยายเป็นภาษาไทย
ทั้งนี้ ชื่อรายการ โลกยามเช้า มาจากชื่ออดีตรายการวิทยุในช่วงเช้าของสมเกียรติ อ่อนวิมล โดยเมื่อร่วมกับ บมจ.บีอีซี-เทโรฯ ผลิตเป็นรายการโทรทัศน์ สมเกียรติจึงเป็นพิธีกรด้วยตนเองในระยะแรก ก่อนจะมอบหมายให้แคลร์ ปัจฉิมานนท์ เป็นผู้ดำเนินรายการแทน
จนกระทั่งต่อมา มีการเปลี่ยนแปลงรูปแบบรายการอีก ทีมผู้ดำเนินรายการจึงเปลี่ยนเป็นชุดใหม่ด้วย ปี 2562 ทางช่อง 3 ได้มีการปรับเนื้อหารายการ โดยมีเนื้อหารายงานจากสำนักข่าวต่างประเทศที่ทั่วโลก ทั้งประเด็น การเมือง เศรษฐกิจ สังคม เทคโนโนโลยี รวมถึงแง่มุมวัฒนธรรม ความบันเทิง ช่วงแรกคือ ข่าวต่างประเทศประจำวัน การคาดการณ์และการวิเคราะห์ ข่าวที่มีผลกระทบต่อสังคมโลกโดยเลือกเฉพาะทีมีความเชื่อมโยงต่อสถานการณ์ในไทย ช่วงอื่นเช่น "Morning Tech" นำเสนอข่าวเทคโนโลยีกับเทรนด์ความรู้ยอดนิยมจากทั่วโลก ข่าวสารในแวดวงเทคโลโลยี นวัตกรรมและแอปพลิเคชัน นอกจากนี้ยังมีช่วง "โลกบันเทิงยามเช้า"เสนอข่าวคนดังในวงการบันเทิงฮอลลีวูดและเอเชีย ทั้งผลงานเพลงและภาพยนตร์ ตลอดจนการให้คะแนนของนักวิจารณ์ ดำเนินรายการโดย ศมจรรย์ จรุงวัฒน์
โลกยามเช้า ยุติรายการในวันที่ 31 มีนาคม 2563 อันเนื่องมาจากการปรับผังรายการ หลังจากการสิ้นสุดของช่อง 3 อนาล็อก รวมระยะเวลาออกอากาศ 16 ปี
ปัจจุบัน รายการ โลกยามเช้า กลับมาเป็นรูปแบบรายการวิทยุอีกครั้ง โดยออกอากาศทางสถานีวิทยุเอ็มคอตเรดิโอ FM.96.5 MHz. คลื่นความคิด และ ยูทูป Thinkingradio ของ อสมท. ทุกวันจันทร์-ศุกร์ เวลา 05.00-06.00 น. ดำเนินรายการโดย สมเกียรติ อ่อนวิมล
อูรูเอญญา
เมืองนี้ได้รับการประกาศจากกระทรวงวัฒนธรรมให้เป็นพื้นที่สำคัญทางประวัติศาสตร์-ศิลปะตั้งแต่ปี ค.ศ. 1975 นอกจากนี้ยังเป็นสมาชิกขององค์การเมืองหนังสือระหว่างประเทศ (I.O.B.) ซึ่งเป็นเครือข่ายระหว่างเมืองขนาดเล็กและหมู่บ้านที่มีร้านหนังสือมือสองหรือร้านหนังสือเก่าตั้งอยู่เป็นจำนวนมาก
ป่าพรุ
ป่าพรุ (Swamp forest, Peat swamp forest) เป็นประเภทของป่าดิบชื้นประเภทหนึ่ง ที่อยู่ในพื้นที่ราบลุ่ม เกิดจากแอ่งน้ำจืดเกิดขังตัวติดต่อกันเป็นระยะเวลานาน มีการสะสมของชั้นดินอินทรีย์วัตถุ เช่น ซากพืช, ซากสัตว์, เศษซากของต้นไม้ ใบไม้ ต่าง ๆ จนย่อยสลายช้า ๆ กลายเป็นดินพีตหรือดินอินทรีย์ที่มีลักษณะหยุ่นยวบเหมือนฟองน้ำที่มีความหนาแน่นน้อยอุ้มน้ำได้มาก และพบว่ามีการสะสมระหว่างดินพีตกับดินตะกอนทะเลสลับกันชั้นกัน 2-3 ชั้น เนื่องจากน้ำทะเลเคยมีระดับสูงขึ้นจนท่วมป่าพรุ เกิดการสะสมของตะกอนน้ำทะเลถูกขังอยู่ด้านใน พันธุ์ไม้ในป่าพรุตายลงไป และเกิดเป็นป่าชายเลนขึ้นมาแทนที่ เมื่อระดับน้ำทะเลลดลง และมีฝนตกลงมาสะสมน้ำที่ขังอยู่จึงจืดจางลง และเกิดป่าพรุขึ้นมาอีกครั้ง ดินพรุชั้นล่างมีอายุถึง 6,000-7,000 ปี ส่วนดินพรุชั้นบนอยู่ระหว่าง 700-1,000 ปี
สภาพโดยทั่วไปของป่าพรุ นั้น คือ พื้นด้านล่างจะเป็นพรุมีน้ำขังตลอดทั้งปี น้ำจะมีสีเขียวหรือน้ำตาลเข้ม อันเกิดจากการหมักหมมตัวมาอย่างยาวนานของซากพืช ซากสัตว์ น้ำจะมีสภาพเป็นกรดมากกว่าค่าของน้ำปกติ (pH ต่ำกว่า 7)
ระบบนิเวศในป่าพรุนั้นมีความหลากหลาย และเกี่ยวเนื่องเกี่ยวพันกัน ไม้ยืนต้นจะมีระบบรากแขนงแข็งแรงแผ่ออกไปเกาะเกี่ยวกันเพื่อจะได้ช่วยพยุงลำต้นของกันและกัน และให้ยืนตัวทรงอยู่ได้ ดังนั้นต้นไม้ในป่าพรุจึงอยู่รวมกันเป็นกลุ่ม หากต้นใดต้นหนึ่งล้ม ต้นอื่นจะล้มตามไปด้วย
สำหรับในประเทศไทย พื้นที่ที่มีป่าพรุเกิดขึ้นนั้น มักจะเป็นที่ภาคตะวันออก และภาคใต้ตั้งแต่จังหวัดชุมพรลงไป และพบในบางส่วนบ้างของภาคกลาง ในปัจจุบัน พื้นที่ป่าพรุที่มีขนาดใหญ่ที่สุดในประเทศไทย คือ ป่าพรุสิรินธร หรือป่าพรุโต๊ะแดง ในจังหวัดนราธิวาส มีเนื้อที่กว่า 125,625 ไร่ หรือ 201 ตารางกิโลเมตร
ในอดีต เคยมีป่าพรุในประเทศไทยมากถึงกว่า 400,000 ไร่ กินเนื้อที่กว่า 50 ล้านไร่ แต่ได้ค่อย ๆ ลดปริมาณลงจากการถูกบุกรุกแผ้วถางทำการเกษตร จนปัจจุบันเหลือไม่ถึง 60,000 ไร่
อันชลุส
อันชลุส (Anschluss, Anschluß, ท. การผนวก หรือ การเชื่อมโยง) เป็นคำโฆษณาชวนเชื่อนาซีสำหรับการบุกครองและการรวมประเทศออสเตรียเข้ากับเยอรมนีในเดือนมีนาคม ค.ศ. 1938
ออสเตรีย (ประเทศเพื่อนบ้านของเยอรมนี) ถูกเยอรมันเข้าบุกครองเมื่อวันที่ 12 มีนาคม ค.ศ. 1938 มีแรงกดดันหลายปีจากผู้สนับสนุนทั้งในออสเตรียและเยอรมนี (ทั้งนาซีและมิใช่นาซี) สำหรับขบวนการ "ไฮม์อินส์ไรช์" ก่อนหน้านี้ นาซีเยอรมนีให้การสนับสนุนพรรคสังคมนิยมแห่งชาติออสเตรีย (พรรคนาซีออสเตรีย) ในความพยายามยึดอำนาจจากรัฐบาลแนวร่วมปิตุภูมิของออสเตรีย
เมื่อเผชิญกับการจลาจลโดยพรรคนาซีออสเตรียขนาดเล็กแต่รุนแรง และข้อเรียกร้องของเยอรมันที่มากกว่าเดิม นายกรัฐมนตรีคูร์ท ชุชนิกก์ จึงจัดการลงประชามติในประเด็นดังกล่าว โดยทราบว่าชาวออสเตรียส่วนใหญ่จะออกเสียงลงคะแนนสนับสนุนการธำรงเอกราชของออสเตรีย แต่ก่อนการลงประชามติ ฮิตเลอร์ขู่บุกครอง และเรียกร้องให้นายกรัฐมนตรีฟอน ชุชนิกก์ ลาออก และแต่งตั้งอาร์ทูร์ ไซสส์-อินควาร์ท จากพรรคสังคมนิยมแห่งชาติแทน ฮิตเลอร์ที่เบื่อจะรอ สั่งการบุกครองให้ดำเนินการในเช้าวันที่ 12 มีนาคม เมื่อไซสส์-อินควาร์ทส่งโทรเลขของเขาได้ ก็ค่อนข้างชัดเจนต่อชาวโลกว่าคำขอนั้นเป็นละคร และโดยธรรมชาติ การลงประชามติของชุชนิกก์ถูกนาซีที่เพิ่งตั้งยกเลิก
นาซีที่เพิ่งตั้งโอนอำนาจให้เยอรมนีภายในสองวัน และกำลังเวร์มัคท์เข้าออสเตรียเพื่อบังคับอันชลุส นาซีจัดการลงประชามติในดินแดนในบังคับของไรช์ทั้งหมดในเดือนต่อมา โดยถามประชาชนว่าให้สัตยาบันเรื่องที่ยุติแล้ว และอ้างว่าร้อยละ 99.7561 ของคะแนนเสียงในประเทศออสเตรียสนับสนุน พลเมืองออสเตรียเชื้อสายยิวถูกห้ามลงประชามติ
แม้ฝ่ายสัมพันธมิตรถูกผูกมัดให้รักษาเงื่อนไขของสนธิสัญญาแวร์ซายและสนธิสัญญาแซ็ง-แฌร์แม็ง ซึ่งเจาะจงห้ามสหภาพออสเตรียและเยอรมนี แต่ปฏิกิริยาของชาติเหล่านั้นมีเพียงคำพูดและเป็นสายกลางเท่านั้น ไม่มีการเผชิญหน้าทางทหาร แม้แต่ผู้คัดค้านการผนวกที่แข็งกร้าวที่สุด โดยเฉพาะอย่างยิ่งอิตาลีฟาสซิสต์ ฝรั่งเศส และบริเตน ("แนวสเตรซา") ยังสงบอยู่
อันชลุสเป็นก้าวสำคัญแรก ๆ ในการสร้างไรช์เยอรมันใหญ่ของฮิตเลอร์เพื่อให้รวมชาติพันธุ์เยอรมันทั้งหมดและที่ดินและดินแดนทั้งหมดที่จักรวรรดิเยอรมันเสียในสงครามโลกครั้งที่หนึ่ง แม้ออสเตรียไม่เคยเป็นส่วนหนึ่งของประเทศเยอรมนีคริสต์ศตวรรษที่ 20 (การสร้างเอกภาพเยอรมนีในคริสต์ศตวรรษที่ 19 สร้างรัฐชาติที่ปรัสเซียครอบงำใน ค.ศ. 1871 เหลือออสเตรียนอก "เลสเซอร์เยอรมนี") แต่ออสเตรียเป็นเป้าหมายถัดไปตามเหตุผล ก่อนหน้าการบุกครองออสเตรียใน ค.ศ. 1938 ไรช์ที่สามส่งทหารกลับเข้าประจำไรน์แลนด์ และเขตซาร์ถูกคืนให้เยอรมนีหลังการยึดครอง 15 ปีโดยการลงประชามติ หลังอันชลุส ฮิตเลอร์มุ่งเป้าไปเชโกสโลวาเกีย ทำให้เกิดวิกฤตการณ์ระหว่างประเทศซึ่งนำไปสู่ความตกลงมิวนิกในเดือนกันยายน ค.ศ. 1938 ทำให้ไรช์ที่สามควบคุมซูเดเทินลันด์ซึ่งเป็นอุตสาหกรรมและมีประชากรชาติพันธุ์เยอรมันครอบงำอยู่ ในเดือนมีนาคม ค.ศ. 1939 จากนั้นฮิตเลอร์รื้อถอนเชโกสโลวาเกียโดยรับรองเอกราชของสโลวาเกียแล้วทำให้ชาติส่วนที่เหลือเป็นรัฐในอารักขา ในปีเดียวกัน ลิทัวเนียคืนเมเมิลลันด์ให้เยอรมนี
ด้วยอันชลุส สาธารณรัฐออสเตรียที่พูดภาษาเยอรมันไม่เป็นรัฐเอกราชอีกต่อไป เมื่อสงครามโลกครั้งที่สอง พวกอนุรักษนิยม ประชาธิปไตยสังคม และคอมมิวนิสต์ตั้งรัฐบาลออสเตรียชั่วคราวภายใต้การนำของคาร์ล เรนเนอร์เมื่อวันที่ 27 เมษายน ค.ศ. 1945 (เมื่อเวียนนาถูกกองทัพแดงยึดครองแล้ว) รัฐบาลยกเลิกอันชลุสในวันเดียวกันและฝ่ายสัมพันธมิตรรับรองตามกฎหมายในหลายเดือนถัดมา ใน ค.ศ. 1955 สนธิสัญญารัฐออสเตรียสถาปนาออสเตรียเป็นรัฐเอกราชอีกครั้ง
ปลาสคอมบิรอยด์
ปลาสคอมบิรอยด์ หรือ ปลาพารายา (อังกฤษ: Scomberoides; สเปน: Paraya) ปลาน้ำจืดชนิดหนึ่ง มีชื่อวิทยาศาสตร์ว่า Hydrolycus scomberoides ในวงศ์ปลาฟันสุนัข (Cynodontidae) อันดับปลาคาราซิน มีรูปร่างแบนข้าง ตัวเพรียวยาว ปากกว้าง มีจุดวงกลมสีดำอยู่หลังครีบอก ในส่วนที่เป็นสันหลังจะมีสีดำเข้ม บริเวณครีบก้นมากกว่าครึ่งก้านครีบที่มีสีดำ ในครีบหางจะมีสีดำตั้งแต่ฐานก้านครีบถึงกึ่งกลางก้านครีบ และจะลดความเข้มข้นของสีไปจนถึงปลายก้านครีบหาง ครีบไขมันมีจุดดำเห็นชัดเจน  มีจุดเด่นคือ มีเขี้ยวคู่หนึ่งยาวยื่นออกมาจากขากรรไกรล่าง ซึ่งเขี้ยวเหล่านี้สามารถ 4-6 นิ้ว จนได้รับฉายาว่า "ปลาแวมไพร์"
ขนาดโตเต็มที่ยาวประมาณ 45 เซนติเมตร (แต่ในข้อมูลทั่วไปมักจะระบุว่ายาวได้ถึง 117 เซนติเมตร ซึ่งเป็นข้อมูลที่ผิด) กินปลาขนาดเล็กเป็นอาหาร ในบางครั้งอาจกินปลาที่มีขนาดเท่าตัวหรือใหญ่กว่าได้อีกด้วย พบกระจายพันธุ์ในแม่น้ำริโอทาปาโฮส ซึ่งเป็นสาขาของแม่น้ำอเมซอน โดยแหล่งที่พบมากที่สุดแห่งหนึ่ง คือน้ำตกอูไรมา ในเวเนซุเอลา เป็นปลาที่ชาวพื้นเมืองในอเมริกาใต้ใช้เป็นอาหาร และนิยมตกเป็นเกมกีฬา และก็นิยมเลี้ยงเป็นปลาสวยงามอีกด้วย นับเป็นปลาในสกุล Hydrolycus ชนิดแรกที่ถูกนำมาเลี้ยงเป็นปลาสวยงาม สำหรับในประเทศไทยเป็นปลานำเข้าที่มีราคาแพง ซึ่งพฤติกรรมในสถานที่เลี้ยงจะมีนิสัยขี้ตกใจพอสมควร และโตช้ากว่าชนิดอื่น ๆ ในสกุลเดียวกัน
ปีแยร์ มีญาร์
ปีแยร์ มีญาร์ (Pierre Mignard; 7 พฤศจิกายน ค.ศ. 1612 - 30 พฤษภาคม ค.ศ. 1695) หรือที่เป็นที่รู้จักกันในชื่อ “Le Romain” เพื่อให้แตกต่างกันจากพี่ชายที่ชื่อนีกอลา เป็นจิตรกรชาวฝรั่งเศสของคริสต์ศตวรรษที่ 17
มีญาร์ผู้ถือกำเนิดที่ทรัวมาจากครอบครัวศิลปิน นอกจากจะต้องแยกความแตกต่างจากพี่ชายแล้ว มีญาร์ก็ยังมีหลานชื่อปีแยร์ ที่มักจะเรียกกันว่า “ปีแยร์ที่ 2” หรือ “Le Chevalier”
ในปี ค.ศ. 1630 มีญาร์ก็ออกจากห้องเขียนภาพของซีมง วูแอเพื่อเดินทางอิตาลี และไปใช้เวลา 22 ปีสร้างชื่อเสียงอยู่ที่นั่นจนถูกเรียกตัวกลับตัวปารีส
แหล่งข้อมูลอื่น
1612 1695
เลโอนิด โรโกซอฟ
เลโอนิด อีวาโนวิช โรโกซอฟ (Леонид Иванович Рогозов; ; 14 มีนาคม พ.ศ. 2477 — 21 กันยายน พ.ศ. 2543) เป็นแพทย์เวชปฏิบัติทั่วไปชาวรัสเซียซึ่งเข้าร่วมคณะสำรวจแอนตาร์กติกาแห่งโซเวียตในระหว่าง พ.ศ. 2503 ถึง พ.ศ. 2505 และขณะที่เป็นแพทย์ประจำอยู่ ณ สถานีวิจัยโนโวลาซาเรฟสกายาแต่เพียงผู้เดียว เยื่อบุช่องท้องของโรโกซอฟเกิดอักเสบ เป็นเหตุให้เขาต้องผ่าตัดไส้ติ่งตนเอง จนขึ้นชื่อว่าเป็นอัตศัลยกรรมครั้งสำคัญครั้งหนึ่ง
ต้นชีวิต
โรโกซอฟเกิด ณ หมู่บ้านชนบทในภาคตะวันออกของไซบีเรีย ห่างจากชายแดนระหว่างมองโกเลียกับประเทศจีนไปราวสิบเจ็ดกิโลเมตร ใกล้เคียงกิ่งจังหวัดมั่นโจวหลี่ของเขตปกครองตนเองมองโกเลียใน บิดาของโรโกซอฟตายในสงครามโลกครั้งที่สองเมื่อ พ.ศ. 2486 ครั้น พ.ศ. 2496 เมื่อเขาสำเร็จมัธยมศึกษาจากโรงเรียนในแขวงมีนูซิงสก์ เขตครัสโนยาส์กแล้ว ก็เข้าศึกษาต่อที่สถาบันกุมารเวชศาสตร์เลนินกราด (Leningrad Pediatric Medical Institute) จนสำเร็จเป็นแพทย์เวชปฏิบัติทั่วไปเมื่อ พ.ศ. 2502 จากนั้น โรโกซอฟเข้ารับการอบรมทางคลินิกเพื่อความเชี่ยวชาญทางด้านศัลยศาสตร์ แต่ต้องพักไปในเดือนกันยายน พ.ศ. 2503 เพื่อเข้าร่วมคณะสำรวจแอนตาร์กติกาแห่งโซเวียต คณะที่หก ซึ่งประกอบด้วยนักวิจัยสิบสามคน ในจำนวนนี้มีโรโกซอฟเป็นผู้เชี่ยวชาญทางการแพทย์แต่เพียงผู้เดียว
การสำรวจแอนตาร์ติกา
โรโกซอฟปฏิบัติหน้าที่ในทวีปแอนตาร์กติกาตั้งแต่เดือนกันยายน พ.ศ. 2503 จนถึงเดือนตุลาคม พ.ศ. 2505 ในระหว่างนั้น มีการตั้งสถานีวิจัยโนโวลาซาเรฟสกายาขึ้นเมื่อเดือนมกราคม 2504 โรโกซอฟซึ่งเป็นแพทย์ผู้เดียวในคณะจึงต้องเป็นแพทย์ประจำสถานีวิจัยนี้เพียงลำพัง
เช้าวันที่ 29 เมษายน พ.ศ. 2504 โรโกซอฟรู้สึกอ่อนเพลียตามธรรมดา คลื่นไส้ และมีไข้อ่อน สักพักจึงรู้สึกปวดเจ็บบริเวณท้องน้อยด้านขวา แม้ใช้วิธีบำบัดรักษาแบบอนุรักษ์ทุกประการแล้วก็ไม่ทุเลา ครั้นวันที่ 30 เมษายน พ.ศ. 2504 จึงปรากฏอาการแสดงภาวะเยื่อบุช่องท้องอักเสบอย่างแจ้งชัด เย็นลงวันนั้น สภาวะร่างกายของเขาก็ย่ำแย่ลงถนัดตา เมื่อพิเคราะห์ว่า สถานีวิจัยเมอร์นีซึ่งเป็นสถานีวิจัยของสหภาพโซเวียตที่ใกล้ที่สุดอยู่ห่างออกไปกว่าหนึ่งพันหกร้อยกิโลเมตร ทั้งสถานีวิจัยของชาติอื่นก็ไม่มีอากาศยานจะรับส่งเขา และแม้จะมีก็คงไม่อาจลงจอดท่ามกลางพายุหิมะหนักเช่นนี้ได้ โรโกซอฟจึงตัดสินใจผ่าตัดรักษาตนเอง
การผ่าตัดเริ่มขึ้นในเวลาประมาณ 22:00 นาฬิกาของวันที่ 30 เมษายน พ.ศ. 2504 ในการผ่าตัด โรโกซอฟนอนเอนหลัง เอี้ยวกายมาด้านซ้าย แล้วให้พลขับคนหนึ่งกับนักอุตุนิยมวิทยาอีกคนหนึ่งคอยช่วยจัดส่งอุปกรณ์และถือกระจกส่องบริเวณที่ไม่สามารถมองเห็นได้โดยตรง เขาฉีดน้ำยาโนโวเคน 0.5% เข้าที่ผนังท้องเพื่อทำให้ชา แล้วกรีดท้องเป็นรอยยาวราวสิบถึงสิบสองเซนติเมตร ก่อนจะดึงไส้ติ่งออกมา หลังเริ่มผ่าตัดได้ราวสามสิบถึงสี่สิบนาที โรโกซอฟก็ให้รู้สึกอ่อนเพลียและคลื่นไส้ด้วย การผ่าตัดจึงต้องทำ ๆ หยุด ๆ เขาบันทึกรายงานว่า ตรวจพบว่า ที่ฐานไส้ติ่งของตนเองมีรูขนาดสองคูณสองเซนติเมตร เขาจึงฉีดยาปฏิชีวนะเข้ารูนั้นโดยตรง การผ่าตัดดำเนินไปด้วยดีและลุล่วงในเวลาเกือบเที่ยงคืน
เขามีอาการอ่อนเพลียหลังผ่าตัดอยู่ครู่หนึ่ง เมื่ออาการนั้นหายแล้ว ความเจ็บปวดในช่องท้องก็หายตามไป อุณหภูมิร่างกายของเขาฟื้นคืนเป็นปรกติภายในห้าวัน เขาตัดไหมเย็บแผลออกในวันที่เจ็ด สองสัปดาห์ให้หลังก็สามารถกลับไปปฏิบัติหน้าที่ได้ดังเดิม
ความหาญกล้าของเขาในครั้งนี้ยังผลให้เขาได้รับเครื่องอิสริยาภรณ์ธงแดงแห่งแรงงาน (Order of the Red Banner of Labour) ใน พ.ศ. 2504 นั้นเองด้วย
ปีต่อ ๆ มา
เดือนตุลาคม พ.ศ. 2505 โรโกซอฟกลับกรุงเลนินกราดเพื่อศึกษาปริญญาเอกต่อที่สถาบันเดิม เขาทำวิทยานิพนธ์เรื่อง การตัดหลอดอาหารเพื่อรักษามะเร็งหลอดอาหาร (Resection of the esophagus for treating esophageal cancer) จนสำเร็จเป็นดุษฎีบัณฑิต แล้วทำงานเป็นแพทย์ในโรงพยาบาลหลายแห่ง ณ กรุงเลนินกราดซึ่งเวลานั้นเปลี่ยนชื่อเป็นเซนต์ปีเตอร์สเบิร์กแล้ว
สถาบันเทคโนโลยีแคลิฟอร์เนีย
สถาบันเทคโนโลยีแคลิฟอร์เนีย หรือ แคลเทค (California Institute of Technology ย่อว่า CalTech) เป็นมหาวิทยาลัยเอกชนในสหรัฐอเมริกา ตั้งอยู่ที่เมืองแพซาดีนา ในรัฐแคลิฟอร์เนีย ก่อตั้งในปี ค.ศ. 1891
สโมสรฟุตบอลออกซฟอร์ดซิตี
สโมสรฟุตบอลออกซฟอร์ด ซิตี คือสโมสรฟุตบอลในอังกฤษ ปัจจุบันลงแข่งขันในเนชันนัลลีกเซาท์ โดยสโมสรเป็นผู้ชนะในการแข่งขันรอบเพลย์ออฟ ในเซาท์เทิร์น พรีเมียร์ลีก ทำให้ได้เลื่อนชั้นขึ้นมาแข่งขันในระดับเนชันนัลลีกนอร์ท ก่อนที่ในเวลาต่อมาจะโอนย้ายมาแข่งขันในเนชันนัลลีกเซาท์
สโมสรใช้สนามมาร์ช เลน เมืองมาร์สตัน ซึ่งอยู่ใกล้กับเมืองออกซฟอร์ด ในเทศมณฑลออกซฟอร์ดเชอร์เป็นสนามเหย้า
เทศบาลตำบลอุทุมพรพิสัย
อุทุมพรพิสัย เป็นเทศบาลตำบลในอำเภออุทุมพรพิสัย จังหวัดศรีสะเกษ เป็น 1 ในจำนวนเทศบาลตำบล 23 แห่งของจังหวัดศรีสะเกษในปัจจุบัน
อาณาเขต
ครอบคลุมบางส่วนของตำบลกำแพง อำเภออุทุมพรพิสัย โดยมีอาณาเขตในทิศทางต่างๆ ดังนี้ ทิศเหนือ ติดกับ ตำบลสำโรง อำเภออุทุมพรพิสัย จังหวัดศรีสะเกษ ทิศใต้ ติดกับ ตำบลก้านเหลือง อำเภออุทุมพรพิสัย จังหวัดศรีสะเกษ ทิศตะวันออก ติดกับ ตำบลแต้ อำเภออุทุมพรพิสัย จังหวัดศรีสะเกษ ทิศตะวันตก ติดกับ ตำบลสระกำแพงใหญ่ อำเภออุทุมพรพิสัย จังหวัดศรีสะเกษ
ประวัติ
เทศบาลตำบลอุทุมพรพิสัย เดิมมีฐานะเป็น "อบต.กำแพง" ได้เปลี่ยนแปลงและยกฐานะจากเทศบาลตำบลอุทุมพรพิสัย ตามประกาศกระทรวงมหาดไทย เรื่องการจัดตั้งเทศบาลตำบลอุทุมพรพิสัย ให้เป็นเทศบาลตำบลอุทุมพรพิสัย เมื่อวันที่ 27 ตุลาคม พ.ศ. 2552
เขตการปกครอง
เขตการปกครองภายในพื้นที่เทศบาลแบ่งออกเป็น 9 ชุมชน
การขนส่ง
นอกจากนั้น ยังมีบริการรถยนต์โดยสารปรับอากาศจากต้นทางในจังหวัดศรีสะเกษและจังหวัดอุบลราชธานี หยุดรับส่งผู้โดยสารจากอำเภออุทุมพรพิสัย ปลายทางกรุงเทพมหานคร
โซนิคไรเดอร์ส
โซนิคไรเดอร์ส (Sonic Riders; ソニックライダーズ) เป็นเกมแข่งรถจากเกมชุดโซนิคเดอะเฮดจ์ฮ็อก ผลิตโดยโซนิคทีม และจัดจำหน่ายโดยเซก้า โซนิคไรเดอร์สถือเป็นเกมแข่งรถลำดับที่สี่ในเกมชุดโซนิคเดอะเฮดจ์ฮ็อก ซึ่งเกมก่อนหน้านั้นได้แก่ โซนิคดริฟท์ 1 และ 2, โซนิค R โดยในครั้งนี้ตัวละครจะใช้อุปกรณ์ซึ่งเป็นกระดานลอยตัว (รวมรองเท้าและจักรยานยนต์) ที่เรียกว่า เอ็กซ์ทรีมเกียร์ (ถูกเรียกย่อๆว่า EX เกียร์ หรือ เกียร์)
โซนิคไรเดอร์สผลิตและวางจำหน่ายในวาระครบรอบ 15 ปีของเกมชุดโซนิคเดอะเฮดจ์ฮ็อก โดยมีการเพิ่มตัวละครใหม่ 5 ตัวคือกลุ่มบาบิลอนโร้กส์ 3 คนและหุ่นยนต์ E-10000 2 ตัว นอกจากนั้นแล้วยังมีตัวละครอื่นๆของค่ายเซก้าที่ผลิตโดยโซนิคทีมอย่าง NiGHTS (จากเกม NiGHTS อินทูเดอะดรีม), อูลาล่า (จากเกมสเปซแชนเนิล 5) และ ไอไอ (จากเกมซูเปอร์มังกี้บอล) มาร่วมเป็นตัวละครที่สามารถเลือกเล่นได้อีกด้วย
ตัวเกมวางจำหน่ายในเครื่องเล่นเกมยุคที่หกทั้งสามระบบ ได้แก่ เพลย์สเตชัน 2, เอ็กซ์บ็อกซ์, เกมคิวบ์ รวมถึงคอมพิวเตอร์พีซี และมีความเป็นไปได้ว่านี่เป็นเกมสุดท้ายในเกมชุดโซนิคเดอะเฮดจ์ฮ็อกสำหรับเครื่องเล่นเกมยุคที่หก อย่างไรก็ดีทางเซก้าเคยให้สัมภาษณ์ว่าทางบริษัทยังคงจะสนับสนุยเพลย์สเตชัน 2 ต่อไปอีก 2 ปีด้วยเกมโซนิค อย่างไรก็ดียังไม่มีการยืนยันว่าจะมีเกมโซนิคใดถูกพัฒนาให้เพลย์สเตชัน 2 รวมทั้งอีกสองเครื่องที่เหลือด้วย
เนื้อเรื่อง
บาบิลอนโร้กส์ กลุ่มโจรในตำนานซึ่งเจ็ท หัวหน้ากลุ่มได้รับกุญที่จะไขไปสู่ดินแดนของพวกเขาที่ชื่อว่า บาบิลอนการ์เดน มาจากพ่อของเขา ซึ่งขณะที่พวกเขาพยายามหาทางฟื้นพลังให้กับบาบิลอนการ์เดน ดร.เอ็กแมน ก็เข้ามาหาและเสนอให้ขโมยสิ่งที่เรียกว่า คาออสเอเมอรัลด์ ซึ่งเชื่อว่าเป็นขุมพลังที่จะปลุกบาบิลอนการ์เดนขึ้นมาได้
ต่อมาในเมืองฟิวเจอร์ซิตี้ ซึ่งพวกโซนิค (อันประกอบด้วยโซนิค เดอะเฮดจ์ฮ็อก, ไมลส์ "เทลส์" พราวเวอร์ และ นัคเคิลส์ ดิอีคิดนา) กำลังตามจับสัญญาณของคาออสเอเมอรัลด์ ทันใดนั้นพวกบาบิลอนโร้กส์ก็ปรากฏตัวออกมาพร้อมกับคาออสเอเมอรัลด์ที่ขโมยมา โซนิคพยายามตามไปแต่ล้มเหลว
วันต่อมาพวกโซนิคได้พบว่าดร.เอ็กแมน ได้จัดการแข่งขันเอ็กซ์ทรีมเกียร์ขึ้น โดยมีเงื่อนไขว่าผู้เข้าแข่งขันทุกคนจะต้องจ่ายคาออสเอเมอรัลด์คนละ 1 เม็ดและคนที่ชนะเลิศจะได้ทั้งหมดไป เมื่อดร.เอ็กแมนเปิดเผยหน้าตาผู้ที่ลงทะเบียนแล้วพบว่าเป็นพวกบาบิลอนโร้กที่เจอกันเมื่อวาน โซนิคซึ่งต้องการแก้มือที่แพ้ให้กับพวกนั้นจึงตัดสินใจเข้าร่วมการแข่งครั้งนี้ด้วย
ตัวละคร
ตัวละครหลัก 6 ตัวที่ให้เล่นในโหมดเนื่อเรื่อง (โซนิค, เทลส์, นัคเคิลส์, เจ็ท, เวฟ, สตอร์ม) และเอมี่ (ซึ่งไม่ได้เล่นในโหมดเนื้อเรื่อง) และเอ็กซ์ทรีมเกียร์ประจำตัวของพวกเขาจะสามารถให้เลือกเล่นได้ตั้งแต่แรก ส่วนตัวละครตัวอื่นๆจะเพิ่มมาในภายหลังหลังจากที่ทำตามเงื่อนไขของเกม
ซูเปอร์โซนิคเป็นตัวละครที่ไม่ได้อยู่ในหน้าจอเลือกตัวละครตามปกติ ผู้เล่นจะต้องผ่านโหมดภารกิจครบทั้ง 100 ภารกิจโดยได้เหรียญทอง ผู้เล่นจะได้รับเกียร์ที่ชื่อว่า คาออสเอเมอรัลด์ จากนั้นให้เลือกโซนิคและเลือกเกียร์เป็นคาออสเอเมอรัลด์ โซนิคจะเปลี่ยนเป็นซูเปอร์โซนิคซึ่งใช้เกียร์บลูสตาร์ โดยจะมีความสามารถทั้ง 3 ประเภทอยู่ในตัว
ความเร็ว
ตัวละครประเภทความเร็วมีอัตราการเร่งและความเร็วสูงสุดที่มากกว่าตัวละครประเภทอื่น นอกจากนั้นแล้วพวกเขาเป็นตัวละครกลุ่มเดียวที่สามารถไถลไปตามรางได้ โดยการกดกระโดดสองครั้ง (ครั้งแรกกระโดด ครั้งที่สองเกาะ)
พลัง
ตัวละครประเภทพลังจะแข็งแกร่งและไม่ชะงักจากการชนสิ่งกีดขวางที่ทำลายได้ในสนามและยังได้รับอากาศอีกด้วย
สนามแข่ง
ในเกมได้มีสนามแข่งทั้งหมด 19 สนาม โดย 13 สนามจะปรากฏในโหมดเนื้อเรื่อง ส่วนอีก 3 สนามจะปรากฏในโหมดเล่นอิสระ อีก 3 สนามสำหรับโหมดต่อสู้ สนามบางสนามจะเป็นการนำสนามที่มีอยู่แล้วมาเปลี่ยนบรรยากาศ
เอ็กซ์ทรีมเกียร์
เอ็กทรีมเกียร์เป็นยานพาหนะที่ใช้ในการแข่งขัน มันมีรูปร่างเหมือนกระดานทั่วๆไป แต่จุดสำคัญในการใช้งานเอ็กซ์ทรีมเกียร์นั้นคืออากาศ
ในขณะที่ถูกใช้งานเอ็กซ์ทรีมเกียร์จะบรรจุอากาศไว้ข้างในและจะถูกปล่อยออกมาเรื่อยๆ โดยเมื่อใดก็ตามที่อากาศหมดเอ็กซ์ทรีมเกียร์จะไม่ลอยตัวและตัวละครก็จะวิ่งแทน เอ็กซ์ทรีมเกียร์นั้นสามารถอัดอากาศเข้าไว้ข้างในแล้วใช้เป็นแรงดันได้เช่น แอร์เบรกหรือกระโดด
ตัวละครทุกตัวสามารถเปลี่ยนเกียร์ได้ในโหมดเล่นอิสระ โดยที่แต่ละคนจะมีเกียร์เฉพาะตัวเป็นของตัวเองซึ่งจะถูกเลือกเป็นอันแรกสุดเมื่อเลือกตัวละคร เกียร์เฉพาะตัวนั้นไม่สามารถเปลี่ยนไปให้คนอื่นได้ ยกเว้น ดาร์คเนส ของชาโดว์และ E-ไรเดอร์ ของดร.เอ็กแมน นอกจากนั้นตัวละครบางคนจะมีเกียร์บางประเภทที่ไม่สามารถใช้ได้ (ดร.เอ็กแมนใช้ได้แต่จักรยานยนต์, อูลาล่าใช้จักรยานยนต์ไม่ได้, E-10000 ทั้งสองตัวใช้ได้เฉพาะกระดาน)
เอ็กซ์ทรีมเกียร์ถูกแบ่งออกเป็นสามประเภทคือ กระดาน(มีจำนวนเยอะที่สุด), เสกต (รองเท้า) และจักรยานยนต์ รวมทั้งหมดมี 43 ชนิด
รูปแบบการเล่น
โดยพื้นฐานแล้วโซนิคไรเดอร์สมีการเล่นที่เหมือนกันเกมแข่งรถทั่วๆไป นั่นคือพยายามเข้าเส้นชัยให้เป็นที่ 1 แต่โซนิคไรเดอร์สได้เพิ่มองค์ประกอบที่สำคัญๆให้กับตัวเกม อันได้แก่
การออกตัว
ตรงข้ามกับเกมแข่งรถทั่วไปที่ให้ผู้เล่นออกตัวเมื่อเวลานับถึง 0 เกมโซนิคไรเดอร์สเมื่อเริ่มแข่งขันในแต่ละสนาม ผู้เล่นทุกคนจะได้เริ่มก่อนหน้าจุดเริ่ม ขณะที่เวลานับถอยหลังผู้เล่นจะสามารถควบคุมตัวละครให้เดินหน้าหรือถอยหลังก็ได้ จากนั้นก็วิ่งผ่านจุดเริ่มเมื่อเวลานับถอยหลังลงเป็น 0 ซึ่งจุดสำคัญคือการสะสมความเร็วก่อนที่จะผ่านจุดเริ่มและผ่านจุดเริ่มก่อนตัวละครตัวอื่นๆ เมื่อผ่านจุดเริ่ม เกมจะคำนวณจากความเร็วสะสม เวลาที่ใช้นับจากที่นับถอยหลังถึงจุดเริ่ม, ลำดับการผ่านจุดเริ่ม แล้วเกมจะนำมาคำนวณความเร็วในการออกตัวให้กับผู้เล่น ส่วนผู้เล่นที่ผ่านจุดเริ่มก่อนเวลาที่กำหนด จะถูกไฟฟ้าช็อตทำให้เสียเวลาในการออกตัวไปครู่หนึ่ง
อากาศ
ดังที่กล่าวไว้ข้างต้นว่าเอ็กซ์ทรีมเกียร์นั้นใช้อากาศเป็นพลังงานในการขับเคลื่อน อย่างไรก็ดีระหว่างเล่นผู้เล่นจะสูญเสียอากาศจากการใช้งาน, การพุ่งตัว, การใช้แอร์เบรก, การกระโดด ดังนั้นตัวเกมจึงเปิดโอกาสให้ผู้เล่นสะสมอากาศไว้ในเอ็กซ์ทรีมเกียร์ ซึ่งก็มีหลายวิธี โดยส่วนมากจะเป็นการใช้กลเม็ด, เก็บเลเวล, เติมอากาศที่จุดเติม หรือเก็บไอเท็มอากาศ
เลเวล
การเก็บแหวนในเกมนี้มีค่าสูงสุดอยู่ที่ 100 วง เมื่อผู้เล่นเก็บครบ 30 และ 60 วงผู้เล่นจะได้รับเลเวล 2 และ 3 ตามลำดับ (ผู้เล่นทุกคนจะเริ่มต้นที่เลเวล 1) โดยเลเวลที่เพิ่มขึ้นทำให้ผู้เล่นมีอากาศในเอ็กซ์ทรีมเกียร์มากขึ้น (และเติมอากาศในเอ็กซ์ทรีมเกียร์ให้เมื่อได้รับเลเวล) ซึ่งเท่ากับว่าผู้เล่นจะมีเวลาในการเล่นมากขึ้นก่อนที่อากาศจะหมด แต่เมื่อผู้เล่นถูกโจมตีหรือตกเหว แหวนจะหายไปหมดและเลเวลจะกลายเป็น 1 ใหม่
กลเม็ด
เช่นเดียวกับเกมกีฬาประเภทลีลา โซนิคไรเดอร์สมีการเสริมระบบกลเม็ดให้กับผู้เล่น โดยกลเม็ดจะถูกเรียกมาได้นั้นผู้เล่นจะต้องใช้เนินกระโดด เมื่อผู้เล่นพบเนินให้กดกระโดดค้างไว้เพื่อบรรจุอากาศ จากนั้นปล่อยตรงจุดสูงสุดของเนินกระโดด ตัวละครจะกระโดดสูงขึ้นกว่าปกติและทำให้ผู้เล่นมีโอกาสสร้างกลเม็ด โดยการสร้างกลเม็ดในเกมนี้ทำได้โดยการกดปุ่มทิศทางทั้ง 4 ด้าน ตัวละครก็จะสร้างท่าทางตามกลเม็ดเอง และเมื่อถึงพื้นเกมจะคำนวณคะแนนออกมา โดยขึ้นอยู่กับจำนวนกลเม็ดที่เล่น, ความสูง, ความเร็วและการลง (ถ้าลงผิดพลาดจะได้เกรด C) ซึ่งยิ่งเกรดดีก็จะเติมอากาศได้มากขึ้น นอกจากนั้นแล้วผู้เล่นสามารถเล่นกลเม็ดตามกำแพงโค้ง หรือเส้นทางลมของฝ่ายตรงข้ามก็ได้
เส้นทางลม
ระหว่างที่ตัวละครต่างๆกำลังแข่งนั้นบางครั้งตัวละครที่เร็วมากจะสามารถสร้างเส้นทางลม (Turbelence) ไว้ โดยเส้นทางลมนี้ผู้เล่นคนอื่นๆสามารถใช้มันเพื่อเร่งความเร็วไล่ตามคู่แข่งได้ (ซึ่งคล้ายๆกับ Slipsteam ในเกมแข่งรถ)
กล่องไอเท็ม
ในแต่ละสนามะมีกล่องไอเท็มให้ผู้เล่นได้เก็บซึ่งเพิ่มความได้เปรียบของผู้เล่น กล่องไอเท็มจะมีสองชนิดคือของข้างในแน่นอนและสุ่ม ซึ่งจะมีไอเท็มอยู่ 8 ชนิดได้แก่ แหวน, อากาศ, เกราะไฟฟ้า (สุ่ม), แหวน 100 วง, อากาศเต็ม, รองเท้า (สุ่ม), ลูกเหล็กช้าลง (สุ่ม), อมตะชั่วคราว (สุ่ม)
ดนตรี
เพลงเปิดในเกมโซนิคไรเดอร์สบรรเลงโดยวง Runblebee ในชื่อเพลง "Sonic Speed Riders" ซึ่งโดยปกติแล้วเกมโซนิคเกือบทุกเกมบนเครื่องเกมคอนโซล (ไม่นับโซนิคชัฟเฟิล) มักจะมีวง Crush 40 มาเล่นเพลงเปิดให้
วิกฤตการณ์คลองสุเอซ
เมื่อวันที่ 29 ตุลาคม อิสราเอลได้บุกรุกคาบสมุทรไซนายของอียิปต์ อังกฤษและฝรั่งเศสได้ออกคำสั่งในการร่วมกันเพื่อยุติการยิง ซึ่งได้ถูกเมินเฉย เมื่อวันที่ 5 พฤศจิกายน อังกฤษและฝรั่งเศสได้ส่งทหารโดดร่มลงพื้นตามคลองสุเอซ กองทัพอียิปต์ต้องประสบความปราชัย แต่พวกเขาได้ปิดกั้นคลองขวางการขนส่งทางเรือเอาไว้ทั้งหมด ต่อได้กลายเป็นที่แน่ชัดว่าการบุกครองของอิสราเอลและการโจมตีที่ตามมาทีหลังของอังกฤษและฝรั่งเศสได้ถูกวางแผนเอาไว้ล่วงหน้าโดยทั้งสามประเทศ
ฝ่ายพันธมิตรทั้งสามประเทศต่างได้บรรลุเป้าหมายทางทหารจำนวนมากแต่คลองกลับใช้การไม่ได้ แรงกดดันทางการเมืองอย่างหนักจากสหรัฐอเมริกาและสหภาพโซเวียตได้นำไปสู่การถอนกำลัง ประธานาธิบดีสหรัฐ ดไวต์ ดี. ไอเซนฮาวร์ได้ตักเตือนอย่างยิ่งว่าอังกฤษไม่ควรจะเข้าไปบุกรุก; เขาได้ข่มขู่ว่าจะสร้างความเสียหายอย่างร้ายแรงต่อระบบการเงินของอังกฤษโดยการขายพันธบัตรเงินปอนด์สเตอร์ลิงของรัฐบาลสหรัฐ นักประวัติศาตร์ได้สรุปวิกฤตการณ์ครั้งนี้ว่า"ได้บ่งบอกถึงการสิ้นสุดบทบาทของบริเตนใหญ่ในฐานะหนึ่งในมหาอำนาจที่สำคัญของโลก" คลองสุเอซได้ถูกปิดตั้งแต่เดือนตุลาคม ค.ศ. 1956 จนกระทั่งเดือนมีนาคม ค.ศ. 1957 อิสราเอลได้บรรลุเป้าหมายบางประการ เช่น ได้ให้อิสระในการเดินเรือผ่านช่องแคบติราน ซึ่งอียิปต์ได้ปิดกั้นการเดินเรือบนคาบสมุทรไซนายตั้งแต่ปี ค.ศ. 1950
ด้วยผลลัพธ์ของความขัดแย้งครั้งนี้ สหประชาชาติได้ก่อตั้งกองกำลังรักษาสันติภาพของสหประชาชาติ (UNEF) เพื่อเป็นตำรวจบนชายแดนระหว่างอียิปต์-อิสราเอล นายกรัฐมนตรีอังกฤษ แอนโทนี อีเดนได้ประกาศลาออก รัฐมนตรีว่าการกระทรวงกิจการภายนอกของแคนาดา เลสเตอร์ เพียร์สัน ได้รับรางวัลโนเบลสาขาสันติภาพและสหภาพโซเวียตได้มีความฮึกเหิม​ในการบุกครองฮังการี
ประเพณีกวนข้าวทิพย์
ประเพณีการกวนข้าวทิพย์ เป็นพิธีกรรมของศาสนาพราหมณ์ที่ปะปนกับพิธีกรรมของศาสนาพุทธ โดยอ้างถึงเหตุการณ์ในสมัยพุทธกาลที่นางสุชาดาได้ปรุงข้าวมธุปายาสถวายพระโคตมพุทธเจ้าก่อนที่พระองค์จะตรัสรู้ ถือกันว่าข้าวมธุปายาสเป็นของทิพย์ เมื่อได้จัดทำขึ้นจึงเรียกว่า ข้าวทิพย์ ในประเทศไทย ชาวบ้านจะทำในเทศกาลออกพรรษา ถวายพระสงฆ์เพื่อเป็นการสักการบูชา ซึ่งถือเป็นสิริมงคลกับตนเองถ้ารับประทาน การกวนข้าวทิพย์ต้องอาศัยความสามัคคีจากชาวบ้านจึงจะสำเร็จลงได้ การที่ทำในวันออกพรรษา เพื่อถวายเป็นเครื่องสักการบูชา และรับเสด็จพระพุทธองค์ที่เสด็จจากจำพรรษาในสวรรค์ชั้นดาวดึงส์
ประเพณีกวนข้าวทิพย์ได้รับการขึ้นทะเบียนเป็นมรดกภูมิปัญญาทางวัฒนธรรมไทย สาขาแนวปฏิบัติทางสังคม พิธีกรรม และงานเทศกาลต่าง ๆ เมื่อปี พ.ศ. 2556
พิธีกรรม
ในแต่ละท้องที่ของภูมิภาค มีพิธีในการกวนข้าวทิพย์คล้ายคลึงกัน โดยสามารถสรุปได้ว่า เริ่มแรกจะมีการจัดโต๊ะหมู่บูชา บริเวณที่จะกวนข้าวทิพย์อาจจะทำเป็นปะรำพิธี โดยโยงด้านสายสิญจน์จากพระพุทธรูปมายังปะรำพิธี ซึ่งวงด้านสายสิญจน์เป็นสี่เหลี่ยม มุมทั้งสี่ตั้งฉัตร 69 ชั้น ขันหมากเบ็งเป็นเครื่องสักการบูชา วัตถุดิบที่เป็นส่วนประกอบปกติวัตถุดิบที่เป็นส่วนประกอบสำคัญซึ่งใช้ในการกวนข้าวทิพย์ที่ชาวบ้านนำมารวมเตรียมไว้จะประกอบด้วยน้ำนมข้าว, ถั่วทุกชนิด และพืชหรือผลผลิตจากพืชทุกชนิดที่ใช้ทำขนมได้ นำมากวนรวมกันเป็นข้าวทิพย์ กวนโดยพรหมจารี ระหว่างกวน พระสงฆ์เจริญพระพุทธมนต์ เมื่อเสร็จแล้ว นำไปถวายพระสงฆ์ และให้ประชาชนรับประทานข้าวทิพย์กัน
วิกโตร์ โอร์บาน
วิกโตร์ มิฮาย โอร์บาน (Viktor Mihály Orbán, ; เกิดวันที่ 31 พฤษภาคม พ.ศ. 2506) เป็นนักการเมืองชาวฮังการีและนายกรัฐมนตรีของฮังการีตั้งแต่ พ.ศ. 2553 ก่อนหน้านี้เขาดำรงตำแหน่งนายกรัฐมนตรีระหว่าง พ.ศ. 2541–2545 ปัจจุบันเป็นหัวหน้าพรรคฟิแด็สซึ่งเป็นพรรคแนวอนุรักษนิยม-ชาตินิยม
ปีเตอร์
ปีเตอร์ อาจหมายถึง
คาน
คาน อาจหมายถึง
บลัดมูน
บลัดมูน (BloodMoon) เป็นซีดีโปรแกรมที่รวบรวมเกมคอมพิวเตอร์ในลักษณะโอเพนซอร์ส พัฒนาต่อและใช้พื้นฐานจากโครงการจันทรา ซึ่งแจกให้ใช้ฟรี สำหรับระบบปฏิบัติการไมโครซอฟท์วินโดวส์ พัฒนาและเผยแพร่โดยสำนักงานส่งเสริมอุตสาหกรรมซอฟต์แวร์แห่งชาติ (SIPA) โดยมีทีมงานwww.thaiopengames.org เป็นผู้ดูแล ซึ่งเกมโอเพนซอร์สทุกตัวได้ผ่านการคัดเลือกก่อนนำมาเผยแพร่ ขณะนี้เป็นรุ่น 1.0 ซึ่งเป็นรุ่นแรก ในชุดมีเกมทั้งหมด 13 เกม จาก 7 หมวด โดย บลัดมูน ประกาศพัฒนาเมื่อเดือนเมษายน พ.ศ. 2552
รายชื่อเกมในชุดซีดีบลัดมูน
{| width="100%"
มาร์โค ร็อยส์
มาร์โค ร็อยส์ (Marco Reus, ; เกิดเมื่อวันที่ 31 พฤษภาคม ค.ศ. 1989) เป็นนักฟุตบอลชาวเยอรมัน ปัจจุบันเล่นในตำแหน่งกองหน้าและปีกให้กับโบรุสซีอาดอร์ทมุนท์ในบุนเดิสลีกาและฟุตบอลทีมชาติเยอรมนีชุดปัจจุบัน ร็อยส์ถือว่าเป็นนักเตะเยอรมนีที่มีความเร็วและการเลี้ยงบอลหลบคู่ต่อสู้ กับมีทักษะกับเทคนิคเฉพาะตัวที่สามารถหลอกคู่ต่อสู้ได้ดีเยี่ยม
แหล่งข้อมูลอื่น
1989
ลิเลียน ลี
ลิเลียน ลี (李碧華, Lilian Lee) เป็นนามปากกาของนักเขียนหญิงชาวฮ่องกง มีผลงานเขียนนวนิยายและบทกวีภาษาจีนมากกว่า 90 ชิ้น โดยเรื่องที่สร้างชื่อเสียงให้แก่เธอ ได้แก่เรื่อง 霸王別姬 (Farewell My Concubine) ที่ถูกนำมาสร้างเป็นภาพยนตร์เรื่อง หลายแผ่นดิน แม้สิ้นใจ ก็ไม่ลืม กำกับโดย เฉิน ข่ายเกอ
ลิเลียน ลี มีชื่อจริงว่า Lee Bak (李白) เกิดที่ตำบลไทชาน กว่างโจว จบการศึกษาจากโรงเรียนสตรี True Light Middle School ในฮ่องกง  ทำงานเป็นครูโรงเรียนประถม นักข่าว นักเขียนบทความ และเขียนบทภาพยนตร์โทรทัศน์  งานเขียนของเธอถูกดัดแปลงเป็นภาพยนตร์หลายเรื่อง ได้แก่
เลนนาร์ด เบิร์นสไตน์
เลนนาร์ด เบิร์นสไตน์ (Leonard Bernstein, ออกเสียง /ˈbɜrn.staɪn/ ) เป็นนักประพันธ์เพลง ผู้อำนวยเพลง และนักเปียโนชาวอเมริกัน ผู้ประพันธ์ผลงานดนตรีคลาสสิก เพลงประกอบละครเวที ละครโทรทัศน์และภาพยนตร์ ที่มีชื่อเสียงเป็นที่จดจำ เช่นเรื่อง West Side Story (1954), On The Waterfront (1957) เบิร์นสไตน์มีผลงานประพันธ์ซิมโฟนี จำนวน 3 ชิ้น โอเปร่า จำนวน 2 ชิ้น และละครเพลง จำนวน 5 ชิ้น
นอกจากผลงานประพันธ์แล้ว เบิร์นสไตย์ยังได้รับการกล่าวถึงในฐานะผู้อำนวยเพลง และผู้กำกับดนตรีของวงนิวยอร์กฟิลฮาร์โมนิก ตั้งแต่ปี 1958 ถึง 1969 และในฐานะนักเปียโน หนังสือพิมพ์นิวยอร์กไทม์สเคยกล่าวถึงเบิร์นสไตน์ว่าเป็น "นักดนตรีอัจฉริยะที่มีพรสวรรค์และประสบความสำเร็จมากที่สุดในประวัติศาสตร์อเมริกา"
กรรไกร
กรรไกร (scissors) เป็นเครื่องมือที่ใช้สำหรับตัดวัสดุบาง ๆ โดยใช้แรงกดเล็กน้อย โดยใช้ตัดวัสดุเช่น กระดาษ กระดาษแข็ง แผ่นโลหะบาง พลาสติกบาง อาหารบางอย่าง ผ้า เชือก และสายไฟ เป็นต้น นอกจากนี้ยังใช้เพื่อตัดผมก็ได้ ส่วนกรรไกรขนาดใหญ่อาจใช้ตัดใบไม้และกิ่งไม้ ซึ่งมีความแข็งแรงเป็นพิเศษ
กรรไกรนั้นต่างจากมีด เพราะมีใบมีด 2 อัน ประกบกันโดยมีจุดหมุนร่วมกัน กรรไกรส่วนใหญ่จะไม่มีความคมมากนัก แต่อาศัยแรงฉีกระหว่างใบมีดสองด้าน กรรไกรของเด็กนั้นจะมีความคมน้อยมาก และมักมีพลาสติกหุ้มเอาไว้
ในภาษาไทย เรียก "กรรไกร", "กรรไตร" หรือ "ตะไกร" ส่วนในภาษาอังกฤษ โดยทั่วไปเรียกว่า "scissors" แต่ในอุตสาหกรรม เรียกกรรไกรที่มีความยาวมากกว่า 15 เซนติเมตร ว่า "shears" แต่ที่นิยมเรียกในประเทศไทยคือ กรรไกร
ในทางกลศาสตร์ ถือว่ากรรไกรเป็นคานคู่ชั้น 1 (First-Class Lever) ซึ่งมีหมุดกลางทำหน้าที่เป็นจุดหมุน ส่วนการตัดวัสดุหนาหรือแข็งนั้น จะให้วัสดุอยู่ใกล้จุดหมุน เพื่อเพิ่มแรงกดให้มากที่สุด ตัวอย่างเช่นหากแรงที่ใช้ (นั่นคือ มือ) ห่างจากจุดหมุนเป็นสองเท่าของตำแหน่งที่ตัด (นั่นคือ ตำแหน่งกระดาษ) แรงที่กดบนขากรรไกรก็จะเป็นสองเท่าด้วย
กรรไกรพิเศษ เช่น กรรไกรตัดเหล็ก (bolt cutters) สำหรับงานกู้ภัย จะมีปากสั้น และด้ามยาว เพื่อให้วัสดุที่ตัดอยู่ใกล้จุดหมุนมากที่สุดนั่นเอง กรรไกรตัดเหล็กเส้นก่อสร้าง (bar cutters) สำหรับงานก่อสร้าง โดยเฉพาะไซต์งานที่ไม่มีไฟฟ้าใช้ ทำงานโดยใช้แรงกล มีด้ามยาวสำหรับโยกหมุนเฟืองเพื่อดันใบมีดเข้าหากันเพื่อตัดเหล็ก เหมาะกับการใช้ตัดชิ้นงานหยาบ ไม่สามารถใช้กับงานที่ละเอียดได้ นอกจากนี้ยังมีกรรไกรตัดเหล็กที่ใช้สำหรับตัดเหล็กแผ่น เหล็กแบน เหล็กกลม (shearing machines) ซึ่งใช้กลวิธีการทำงานคือ โยกด้ามยาวที่ติดกับตัวขับที่เป็นฟันเหล็ก และเฟืองซึ่งทำจากเหล็กขึ้นรูปร้อน โดยตัวขับจะเป็นตัวส่งกำลังไปยังตัวเลื่อน เพื่อดันใบมีดตัวบนเข้ามาใบมีดตัวล่าง และมีสปริงค้ำคันโยก ซึ่งจะช่วยป้องกันคันมือโยกไม่ให้หล่นลงมา และยังเป็นตัวทำให้เกิดความสมดุลของน้ำหนักของตัวคันมือโยกอีกด้วย
ประวัติ
กรรไกรประดิษฐ์ขึ้นราว 1,500 ก่อนคริศตกาลในยุคอียิปต์โบราณ มีรูปร่างยาวโดยมีจุดเชื่อมที่ด้านท้าย ส่วนกรรไกรด้ามตัดไขว้แบบปัจจุบันคิดค้นในราว พ.ศ. 643
จักรพรรดิปีเตอร์ที่ 3 แห่งรัสเซีย
จักรพรรดิปีเตอร์ที่ 3 (10 กุมภาพันธ์ ค.ศ. 1728 – 17 กรกฎาคม ค.ศ. 1762) เป็นจักรพรรดิแห่งรัสเซียที่ถูกโค่นล้มโดยจักรพรรดินีเยกาเจรีนามหาราชินี พระองค์พระราชสมภพที่คีล ในพระนามคาร์ล เพเทอร์ อูลริชแห่งชเลสวิช-ฮ็อลชไตน์-ก็อททอร์พ (Karl Peter Ulrich von Schleswig-Holstein-Gottorp) พระราชโอรสพระองค์เดียวในคาร์ล ฟรีดริช ดยุกแห่งฮ็อลช์ไตน์-ก็อททอร์พ (พระโอรสในเฮทวิช โซเฟียแห่งสวีเดนพระขนิษฐาในพระเจ้าคาร์ลที่ 12และอันนา เปตรอฟนา (พระราชธิดาพระองค์โตในจักรพรรดิปีเตอร์มหาราช)
ขึ้นครองราชย์
เมื่อจักรพรรดินีนาถเยลีซาเวตาสวรรคตในวันที่ 5 มกราคม ค.ศ. 1762 พระองค์ก็ทรงบริหารจักรวรรดิแบบตามอำเภอใจ ทรงถอยทัพขณะบุกปรัสเซียที่พระองค์รัก ทรงเปลี่ยนเครื่องแบบราชสำนักรัสเซียให้กลายเป็นสีของทางราชสำนักปรัสเซีย สร้างความไม่พอใจให้ทั้งกองทัพ ประชาชนชาวรัสเซีย พวกขุนนาง แม้แต่เยกาเจรีนาด้วย และเมื่อถึงขีดสุด วันที่ 9 กรกฎาคม ค.ศ. 1762 หลังจากที่ปกครองจักรวรรดิได้เพียงแค่ 6 เดือน ก็ทรงถูกเยกาเจรีนายึดอำนาจอธิปไตยทั้งหมด และถูกนำตัวไปกักขังในคุกชานกรุงเซนต์ปีเตอส์เบิร์ก หลังจาก 3 วันหลังยึดอำนาจกองทัพก็ได้พระกาศให้แคทเธอรีนเป็นพระจักรพรรดินีองค์ต่อไป
สวรรคต
หลังจากหนึ่งสัปดาห์ผ่านไป อะเลคเซย์ อันโทรวอฟ ก็ได้ปลงพระชนม์ปีเตอร์ในคุก ตามคำสั่งของเยกาเจรีนา
อาแล็กซันแดร์ กฟัชแญฟสกี
อาแล็กซันแดร์ กฟัชแญฟสกี (Aleksander Kwaśniewski) เป็นนักการเมืองและนักข่าวชาวโปแลนด์ เขาดำรงตำแหน่งประธานาธิบดีแห่งโปแลนด์ระหว่าง พ.ศ. 2538–2548
1954
ย้อนเวลา รีเมคชีวิต
ย้อนเวลา รีเมคชีวิต เป็นซีรีส์ไลต์โนเวลญี่ปุ่น เขียนโดยนาจิ คิโอะ และวาดภาพประกอบโดยเอเร็ตโตะ ตีพิมพ์โดยสำนักพิมพ์เมเดียแฟกทอรี ตั้งแต่เดือนมีนาคม พ.ศ. 2560 โดยเป็นหนังสือในเครือ MF Bunko J ปัจจุบันวางจำหน่ายถึงถึงเล่มที่ 9 และไลต์โนเวลภาคแยกถึงเล่มที่ 3 ได้รับการดัดแปลงเป็นมังงะ วาดภาพโดยบงจิน ฮิราเมกิ เผยแพร่ผ่านบริการมังงะ Suiyōbi no Sirius ของสำนักพิมพ์โคดันชะทาง Niconico ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 5 ได้รับการดัดแปลงเป็นซีรีส์อนิเมะโทรทัศน์โดยสตูดิโอฟีล ออกอากาศตั้งแต่เดือนกรกฎาคมถึงกันยายน พ.ศ. 2564
อกุสตาเวสต์แลนด์ อาพาชี
อกุสตาเวสต์แลนด์ อาพาชี (AgustaWestland Apache) เป็นเฮลิคอปเตอร์โจมตีเอเอช-64 ดี อาพาชีลองโบว์ของโบอิง ที่ผลิตขึ้นมาภายใต้ใบอนุญาตของรัฐบาลให้กับเหล่าอากาศของกองทัพบกสหราชอาณาจักร เฮลิคอปเตอร์แปดลำแรก ถูกสร้างขึ้นโดยโบอิง อีก 59 ลำที่เหลือประกอบโดยเวสต์แลนด์ เฮลิคอปเตอร์ (ปัจจุบันเป็นส่วนหนึ่งของบริษัทลีโอนาโด ของอิตาลี) โดยใช้ส่วนประกอบจากโบอิง สิ่งที่มีความแตกต่างจากเอเอช-64 ดี คือเครื่องยนต์โรลส์รอยซ์ ระบบอิเล็กทรอนิกส์ป้องกันแบบใหม่ และกลไกใบพัดที่ทำให้รุ่นนี้สามารถทำหน้าที่ได้จากบนเรือ เฮลิคอปเตอร์รุ่นนี้ได้รับชื่อว่า"ดับบลิวเอเอช-64" ที่ตั้งโดยเวสต์แลนด์ เฮลิคอปเตอร์ และใช้อีกชื่อหนึ่งว่า "อาพาชี่ เอเอช มาร์ก 1" (Apache AH Mk 1) หรือ "อาพาชี่ เอเอช 1" โดยกระทรวงกลาโหมของสหราชอาณาจักร
การพัฒนา
ความต้องการเฮลิคอปเตอร์แบบโจมตี เกิดขึ้นในช่วงต้นคริสต์ทศวรรษ 1990 โดยเริ่มแรกมีการสั่งซื้อประมาณ 125 ลำ แต่อย่างไรก็ดีก็ยังไม่มีการประกาศชี้ชวนอย่างแท้จริงจนกระทั่งเดือนกุมภาพันธ์ พ.ศ. 2536 โดยมีข้อเสนอดังนี้
อาพาชีถูกเลือกในเดือนกรกฎาคม พ.ศ. 2538 และสัญญาสั่งซื้อเฮลิคอปเตอร์ 67 ลำก็ทำขึ้นในปี พ.ศ. 2539 เฮลิคอปเตอร์ลำแรกถูกสร้างขึ้นโดยโบอิง (ซึ่งถูกรวมเข้ากับแมคดอนเนลล์ ดักลาสในปี พ.ศ. 2540) ซึ่งถูกส่งมอบในเดือนมีนาคม พ.ศ. 2542 เวสต์แลนด์ส่งมอบเครื่องของตนในเดือนกรกฎาคม พ.ศ. 2543 อาพาชีลำสุดท้ายถูกส่งมอบในเดือนกรกฎาคม พ.ศ. 2547 ราคาของเฮลิคอปเตอร์ทั้งหมดคือประมาณ 3,100 ล้านปอนด์ มากขึ้นกว่า 1 พันล้านปอนด์จากที่ระบุไว้ในสัญญาเดิมเพราะค่าขนส่ง
การออกแบบ
การสำรวจการป้องกันทางยุทธศาสตร์ของสหราชอาณาจักรต้องการอาพาชีเพื่อรองรับภารกิจโจมตีที่ซับซ้อน โดยปฏิบัติการได้จากเรือบรรทุกเฮลิคอปเตอร์ คือเรือหลวงโอเชียน, เรือบรรทุกอากาศยานชั้นอินวินซิเบิล, เรือบรรทุกอากาศยานชั้นควีนเอลิซาเบธ และเรืออู่ลำเลียงพลยกพลขึ้นบก คือเรือหลวงบุลวาร์ก และเรือหลวงอัลเบียน ดังนั้นความแตกต่างหลักระหว่างดับบลิวเอเอช-64 กับเอเอช-64 อาพาชี คือระบบกลไกใบพัดที่พับเก็บได้ ซึ่งต้องทำให้เฮลิคอปเตอร์เล็กพอที่จะบรรทุกไปบนเรือ
อาพาชีทำหน้าที่บนเรือของราชนาวีโดยประจำการบนเรือหลวงโอเชียนในเดือนธันวาคม พ.ศ. 2548 จากนั้นในวันที่ 17 พฤศจิกายน พ.ศ. 2549 เรือหลวงอาร์กรอยัลเป็นเรือบรรทุกเครื่องบินลำแรกที่ใช้อาพาชี เอเอช มาร์ก 1 ที่ฐานทัพเรือพอร์ตสมัท
นอกจากนั้นยังมีข้อแตกต่างดังนี้
ประวัติการใช้งาน
ในกองทัพบกอังกฤษอาพาชี เอเอช มาร์ก 1 เข้ามาแทนที่เฮลิคอปเตอร์ต่อต้านรถถังเวสต์แลนด์ ลิงซ์ เอเอช 7 อาพาชียังทำหน้าที่ในการโจมตีของกองทัพบกสหรัฐ อาพาชีทำสงครามครั้งแรกในสงครามอ่าวเมื่อปี พ.ศ. 2534 โดยทำลายการป้องกันทางอากาศส่วนใหญ่ลงไป อีกภารกิจหนึ่งคือการลาดตระเวนพร้อมอาวุธ เช่นเดียวกันกับเอเอช-64 ดี อาพาชีลองโบว์ของสหรัฐ อาพาชี เอเอช มาร์ก 1 จะมีเรดาร์ควบคุมการยิงและระบบอาร์เอฟไอที่ให้การตรวจตราแบบผสมและระบบการโจมตี เรดาร์ของลองโบว์จะมีรูปร่างเหมือนกระเปาะวงกลมที่อยู่เหนือแกนใบพัด ตำแหน่งของมันทำให้อาพาชีสามารถร่อนอยู่หลังที่ซ่อนในขณะที่ทำการตรวจหาเป้าหมายโดยเผยแค่ส่วนเรดาร์เท่านั้น
ปฏิบัติการแรกของอาพาชีเกิดขึ้นในอัฟกานิสถาน เมื่อวันที่ 22 พฤษภาคม พ.ศ. 2549 อาพาชีของสหราชอาณาจักรได้ปฏิบัติการในจังหวัดเฮลมานด์ ทางใต้ของอัฟกานิสถาน โดยได้ยิงขีปนาวุธเฮลไฟร์เพื่อทำลายยานเกราะของฝรั่งเศสที่เสียหายจนใช้งานไม่ได้ สาเหตุที่ทำลายก็เพราะว่าความเสียหายนั้นมากเกินกว่าที่จะซ่อมแซมได้ เมื่อถึงเดือนกุมภาพันธ์ พ.ศ. 2550 อาพาชี เอเอช มาร์ก 1 ก็มีทั้งสิ้น 8 ลำในอัฟกานิสถาน
ในวันที่ 13 มกราคม พ.ศ. 2550 กองกำลัง 200 นายของอังกฤษที่นำโดยนาวิกโยธินได้เริ่มการโจมตีป้อมจูกรูม (Jugroom Fort) อันเป็นที่ตั้งขนาดใหญ่ของตอลิบานในเขตเฮลมานด์ หลังจากการยิงอันดุเดือดนานหลายชั่วโมง นาวิกโยธินก็รวมตัวกันใหม่และพบว่านายทหารแมทธิว ฟอร์ดได้หายตัวไป ภารกิจช่วยเหลือจึงเริ่มขึ้นเพื่อหาตัวฟอร์ด โดยมีอาสาสมัครเป็นนาวิกโยธินสามนายและทหารช่างอีกหนึ่งนายซึ่งผูกตัวเองไว้กับปีกของอาพาชีสองลำ เฮลิคอปเตอร์ไม่สามารถบินได้เร็วกว่า 50 ไมล์ต่อชั่วโมงเพื่อความปลอดภัยของทหารทั้งสี่นาย อาพาชีลงจอดเมื่อถูกยิง จากนั้นทีมช่วยเหลือก็ปลดตัวเองและสามารถกู้ร่างของฟอร์ดมาได้ ร่างของฟอร์ดถูกนำออกไปด้วยวิธีเดียวกับที่ทีมช่วยเหลือทำ อาพาชีอีกสองลำจะคอยช่วยยิงคุ้มกันให้ทีมช่วยเหลือ ไม่มีผู้ช่วยเหลือคนใดได้รับบาดเจ็บในภารกิจกู้ชีพและต่อมาก็ได้รับการยกย่องในความกล้าหาญ
ไม่เหมือนกับฝ่ายอเมริกันในอัฟกานิสถาน อาพาชี เอเอช มาร์ก 1 นั้นใช้เรดาร์ควบคุมการยิงของลองโบว์ ซึ่งทำให้นักบินสามารถจัดการกับจราจรทางอากาศได้ดีกว่า
รายละเอียด
ข้อมูลจาก อกุสตาเวสต์แลนด์, Jane's Air Forces และ กองทัพบกสหราชอาณาจักร
กีฬาจักรยานในซีเกมส์ 2017
กีฬาจักรยาน ในมหกรรมกีฬาซีเกมส์ 2017 ที่กรุงกัวลาลัมเปอร์ จะจัดขึ้นที่ นืไล และ ปูตราจายา
รายการ
ด้านล่างนี้คือรายการที่จะเข้าร่วมการตัดสิน:
ตารางเหรียญรางวัล
ประเทศเจ้าภาพ (มาเลเซีย)
สุลต่านบาเยซิดที่ 2
สุลต่านบายาซิดที่ 2 (بايزيد ثانى, 3 ธันวาคม ค.ศ. 1447 – 26 พฤษภาคม ค.ศ. 1512) พระองค์ทรงขึ้นราชสมบัติแทนสุลต่านเมห์เหม็ดที่ 2 สุลต่านบายาซิดที่ 2 มีนิสัยแตกต่างจากสุลต่านเมห์เหม็ดที่ 2 พระองค์ได้รับอิทธิพลจากนักซูฟีจนใช้เวลาส่วนมากกับการซิกิรต่ออัลลอหุไม่มีเวลาถืออาวุธสู่สนามรบจนได้รับสมญานามว่า "บาเยซิด วาลี"
เหตุการณ์ต่อมาคือชาติสเปนและโปรตุเกสออกล่าอาณานิคมทั้งทางตะวันออกและตะวันตกเมืองที่ตกอยู่ภายใต้อำนาจพระสันตะปาปาได้แบ่งเป็นสัดส่วนเพื่อไม่ให้เกิดความขัดแย้งในภายหลัง ช่วงเวลานี่เองเกิดสงครามแย่งชิงราชบัลลังก์ระหว่างพ่อกับลูกบายาซิดที่ 2 กับเซลิมที่ 1 และในปี ค.ศ. 1511 อัลฟองโซ เดอแอลบุแวร์เข้ารุกรานอาณาจักรมุสลิมอาณาจักรมะละฆาและสามารถยึดครองมะละฆาซึ่งอยู่ไม่ห่างไกลจากอิสตันบูลนักออตโตมานไม่อาจให้ความช่วยเหลือใดๆ ทั้งสิ้นในปี ค.ศ. 1512 สุลต่านบายาซิดที่ 2 ทรงสละราชย์บัลลังก์ให้แก่ราชโอรสเซลิมที่ 1
กาวี
กาวี (GAVI หรือชื่อทางการคือ Gavi, the Vaccine Alliance เคยเรียกว่า GAVI Alliance และก่อนหน้านั้น Global Alliance for Vaccines and Immunization ) เป็นหุ้นส่วนระหว่างรัฐ-เอกชนที่ทำการเกี่ยวกับสาธารณสุขระดับโลก มีจุดประสงค์เพิ่มการให้ยาคุ้มกันโรคแก่บุคคลต่าง ๆ ในประเทศยากจน
องค์กรส่งเสริมความร่วมมือกันระหว่างประเทศกำลังพัฒนา, ประเทศที่ให้ทุนช่วยพัฒนา, องค์การอนามัยโลก , กองทุนเพื่อเด็กแห่งสหประชาชาติ , ธนาคารโลก , อุตสาหกรรมวัคซีนทั้งในประเทศพัฒนาแล้วและกำลังพัฒนา, องค์การวิจัยและเทคโนโลยี, ประชาสังคม, มูลนิธิบิลและเมลินดาเกตส์ และผู้ทำการกุศลอื่น ๆ กาวีมีสถานะผู้สังเกตการณ์ในสมัชชาสาธารณสุขโลก (World Health Assembly ตัวย่อ WHA) แห่งสหประชาชาติ
เส้นเมริเดียนที่ 18 องศาตะวันออก
เส้นเมริเดียนที่ 18 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปแอฟริกา มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
กาวี
องค์กรได้รับคำยกย่องว่า มีวิธีทำการที่ก้าวหน้า มีประสิทธิภาพ มีกฎระเบียบจุกจิกน้อยกว่าสถาบันของรัฐที่ทำการระหว่างประเทศ เช่น องค์การอนามัยโลก โปรแกรมของกาวีมักให้ผลที่วัดได้ เป็นที่นิยมทางการเมือง อธิบายได้ง่ายโดยมีผลทันการเลือกตั้ง ซึ่งเป็นเสน่ห์สำหรับกลุ่มการเมืองที่หาเสียงเป็นคาบ ๆ แต่ก็ถูกวิจารณ์ว่าให้อำนาจแก่เอกชนผู้เป็นนายทุนในการตัดสินเป้าหมายทางสาธารณสุขในระดับโลกมากเกินไป , ให้ความสำคัญก่อนแก่วัคซีนใหม่ ๆ ซึ่งมีราคาสูง โดยให้ทุนและพยายามน้อยกว่าเพื่อขยายการใช้วัคซีนที่มีอยู่แล้วและมีราคาถูก ซึ่งมีผลลบต่อระบบสาธารณสุขในพื้นที่ ๆ , ให้เงินอุดหนุนมากเกินไปแก่บริษัทยายักษ์ใหญ่ซึ่งมีกำไรอยู่แล้ว โดยไม่ได้ทำให้ราคาของวัคซีนลดลง และมีการขัดกันแห่งผลประโยชน์เพราะมีบริษัทผลิตวัคซีนในคณะกรรมการขององค์กร
องค์กรก็พยายามทำการเพื่อแก้ไขปัญหาเหล่านี้ การดำเนินการองค์กรจัดเป็นการทำแบบธุรกิจ เน้นเทคโนโลยี เล็งความต้องการของตลาด และมุ่งเน้นผลที่วัดได้ เป็นรูปแบบดำเนินการที่องค์กรทำเพื่อเป็นตัวอย่างโดยมีชื่อต่าง ๆ เช่น "วิธีการของ (บิล) เกตส์" หรือวิธีแบบอเมริกัน ซึ่งต่างกับปฏิญญาแอลมาอะตา (Alma Ata Declaration) ซึ่งเน้นผลทางการเมือง สังคม และวัฒนธรรมที่เกิดจากสาธารณสุข
เส้นเมริเดียนที่ 18 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 18 องศาตะวันออกลากผ่านพื้นที่ดังนี้:
กาวี
แหล่งทุน
จนถึงเดือนมีนาคม 2019 มูลนิธิบิลและเมลินดาเกตส์ได้บริจาคทุนประมาณ 1,560 ล้านดอลลาร์สหรัฐ (ประมาณ 5 หมื่นล้านบาท) แก่หุ้นส่วนระหว่างปี 2016-2020 "ผู้บริจาคหลัก ๆ ของกาวีคือประเทศพัฒนาแล้ว โดยให้ทุนประมาณ 3/4 ของที่ได้ทั้งหมด มีผู้แทนรัฐของประเทศพัฒนาแล้ว 5 ประเทศในคณะกรรมการของกาวี ปกติเป็นเจ้าหน้าที่จากองค์กรการพัฒนาหรือจากกระทรวงการคลัง"
เส้นเมริเดียนที่ 18 องศาตะวันออก
จากขั้วโลกสู่ขั้วโลก
! scope="col" width="125" |พิกัด ! scope="col" |ประเทศ ดินแดน หรือพื้นน้ำ ! scope="col" |หมายเหตุ ! scope="row" style="background:#b0e0e6;" |มหาสมุทรอาร์กติก ! scope="row" |🇳🇴 ! scope="row" style="background:#b0e0e6;" |ทะเลแบเร็นตส์ ! scope="row" |🇳🇴 ! scope="row" |🇸🇪 ! scope="row" style="background:#b0e0e6;" |ทะเลบอลติก ! scope="row" |🇸🇪 ! scope="row" style="background:#b0e0e6;" |ทะเลบอลติก ! scope="row" |🇵🇱 ! scope="row" |🇨🇿 ! scope="row" |🇸🇰 ! scope="row" |🇭🇺 ! scope="row" |🇭🇷 ! scope="row" |🇧🇦 ! scope="row" |🇭🇷 ! scope="row" style="background:#b0e0e6;" |ทะเลเมดิเตอร์เรเนียน ! scope="row" |🇮🇹 ! scope="row" style="background:#b0e0e6;" |ทะเลเมดิเตอร์เรเนียน ! scope="row" |🇱🇾 ! scope="row" |🇹🇩 ! scope="row" |🇨🇫 ! scope="row" |🇨🇬 ! scope="row" |🇨🇩 ! scope="row" |🇦🇴 ! scope="row" |🇳🇦 ! scope="row" |🇿🇦 ! scope="row" style="background:#b0e0e6;" |มหาสมุทรแอตแลนติก ! scope="row" |🇿🇦 ! scope="row" style="background:#b0e0e6;" |มหาสมุทรแอตแลนติก ! scope="row" style="background:#b0e0e6;" |มหาสมุทรใต้ ! scope="row" |แอนตาร์กติกา
กาวี
แหล่งทุน
ประเทศนอร์เวย์และสหราชอาณาจักรก็เป็นผู้ให้ทุนสำคัญด้วย
วันที่ 12 พฤษภาคม 2020 เมื่อสภาผู้แทนรัฐบาลกลางแคนาดากำลังดำเนินไปอย่างกะโผลกกะเผลกในการระบาดทั่วของไวรัสโคโรนา พ.ศ. 2562-2563 รัฐมนตรีกระทรวงพัฒนาการนานาชาติได้เป็นตัวแทนของรัฐบาลกลางประกาศให้ทุน 600 ล้านดอลลาร์แคนาดา (ประมาณหมื่นสี่พันล้านบาท) แก่กาวี
ประวัติและโปรแกรม
กาวีได้จัดตั้งขึ้นในปี 2000 เป็นองค์กรสืบต่อจากโครงการริเริ่มวัคซีนสำหรับเด็ก (Children's Vaccine Initiative) ซึ่งตั้งขึ้นในปี 1990
ผู้นำ
จูเลียน ล็อบ-เลวิตต์ เป็นประธานบริหารของกาวีระหว่างปี 2004-2010 มีข่าวลือว่าเขาลาออกจากองค์กรเพราะความไม่เห็นด้วยในโปรแกรม health system strengthening (ตัวย่อ HSS คร่าว ๆ หมายถึงการปรับปรุงระบบสาธารณสุขของทั้งประเทศ) เซ็ท เบอร์กลีย์ (Seth Berkley) ได้เป็นประธานบริหารตั้งแต่ปี 2011
ในเดือนสิงหาคม 2014 กาวีได้เปลี่ยนชื่อจาก พันธมิตรกาวี (GAVI Alliance) แล้วสร้างโลโก้ใหม่ซึ่งเลียนตราขององค์การสหประชาชาติอย่างจงใจ แต่มีสีเขียวเป็นข้อต่าง
เจ้าหน้าที่ของรัฐและผู้เชี่ยวชาญทางสาธารณสุขต่างก็มีข้อวิจารณ์ต่อกาวี และต่อโครงการริเริ่มทางสาธารณสุขโลก (global health initiatives ตัวย่อ GHIs) ที่มีผู้ดำเนินการจากทั้งภาครัฐและเอกชนอื่น ๆ ว่าองค์กรไม่ชอบด้วยกฎหมายทางประชาธิปไตย และไม่มีอำนาจในการตัดสินประเด็นทางสาธารณสุข ผู้ให้ทุนเอกชนสามารถใช้อิทธิพลกับหุ้นส่วนรัฐ-เอกชนเช่นกาวี ได้ง่ายกว่ากับองค์กรของรัฐแท้ ๆ มีข้อวิจารณ์ด้วยว่า เจ้าหน้าที่ของ GHIs มักรับมาทำงานสด ๆ จากสถาบันการศึกษาชั้นนำต่าง ๆ ทั้ง ๆ ที่ไม่มีประสบการณ์ในระบบสาธารณสุขโดยเฉพาะในประเทศยากจน
เจ้าหน้าที่ขององค์การอนามัยโลกได้วิจารณ์กาวีลับหลังว่า ก้าวก่ายและบั่นทอนอาณัติ/อำนาจที่องค์การอนามัยโลกได้รับมอบหมาย
ปัญหาเกี่ยวกับการปรับปรุงระบบสาธารณสุขของทั้งประเทศ
เจ้าหน้าที่ของกาวีได้อภิปรายกันอย่างเข้มข้นภายในองค์กรเกี่ยวกับบทบาทขององค์กรกับการให้วัคซีนและการปรับปรุงระบบสาธารณสุขของทั้งประเทศ (health systems strengthening ตัวย่อ HSS) ซึ่งเป็นส่วนของประเด็นทางสาธารณสุขเกี่ยวกับวิธีที่ "เจาะลึก" ซึ่งมักเล็งโรคหรือพฤติกรรมหนึ่ง ๆ โดยเฉพาะ หรือวิธีที่ "เจาะกว้าง" ซึ่งเล็งโปรแกรมกว้าง ๆ เช่นการรักษาในระดับปฐมภูมิ บางพวกกล่าวว่า การให้วัคซีนไม่สามารถทำได้อย่างมีประสิทธิภาพและต่อเนื่องโดยไม่ปรับปรุงระบบสาธารณสุข และอ้างโปรแกรมการให้วัคซีนของกาวีเอง ที่การขาดบุคลากร การฝึกหัด การขนส่ง และทุน เป็นตัวขัดขวางการให้วัคซีนและการรายงานถึงความทั่วถึงของการให้วัคซีน และจำนวนวัคซีนที่มีในคลัง ยังมีความกังวลด้วยว่า กาวีกำลังบ่อนทำลายหรือขัดขวางระบบสาธารณสุข พวกอื่นกล่าวว่า HSS เป็นเรื่องที่ทำให้จุดประสงค์โดด ๆ ของกาวีคือการให้วัคซีนไขว้เขว และ HSS ก็เป็นแนวคิดคลุมเครือที่ไม่สามารถนิยามหรือวัดได้
ผู้ให้ทุนสำคัญขององค์กรคือประเทศนอร์เวย์และสหราชอาณาจักรสนับสนุน HSS ส่วนหน่วยงานเพื่อการพัฒนาระหว่างประเทศสหรัฐ (USAID) และมูลนิธิบิลและเมลินดาเกตส์ (และบิล เกตส์โดยส่วนตัวเอง) ต่อต้าน HSS ผู้เชี่ยวชาญทางวัคซีนโดยมากมักชื่นชอบวิธีทางเทคโนโลยีมากกว่าวิธีตามแนวคิดของ HSS แต่อุตสาหกรรมยาก็สนับสนุน HSS โดยอาจเพราะเห็นว่าเป็นส่วนสำคัญเพื่อสร้างตลาดที่ยั่งยืน ในปี 2005 คณะกรรมการได้ยอมรับเป้าหมายเกี่ยวกับ HSS แม้จะมีเสียงข้างมากน้อย งบประมาณของกาวีเกือบ 1/4 ระบุจำเพาะเรื่องปรับปรุงสมรรถภาพของระบบสาธารณสุขแบบบูรณาการเพื่อสร้างภูมิคุ้มกันแก่ประชาชน แต่จริง ๆ ก็ใช้เพียงราว ๆ ร้อยละ 10 เท่านั้น
มีผู้อ้างว่า งบประมาณด้าน HSS ขององค์กรในต้นคริสต์ทศวรรษ 2010 ได้นำไปใช้รักษาโรคโดยเฉพาะ ๆ แต่เชิดว่าเป็นส่วนของ HSS การสนับสนุน HSS ในช่วงนี้มักเล็งการเพิ่มสมรรถภาพการให้วัคซีน โดยเฉพาะการสร้างโซ่อุปาทานที่ควบคุมอุณหภูมิ (cold chain) แต่กาวีก็วัดความก้าวหน้าของโครงการ HSS โดยใช้ความทั่วถึงของการให้วัคซีนเป็นค่าวัดอย่างเดียว องค์กรเป็นผู้กำหนดค่าวัดที่ผู้ได้รับทุนขององค์กรต้องรายงาน โดยไม่ยอมให้ประเทศต่าง ๆ ใช้ค่าวัดคล้าย ๆ กันที่เก็บอยู่แล้ว ข้อบังคับนี้ถูกวิจารณ์ว่าเพิ่มภาระและเปลี่ยนความมุ่งหมายของประเทศต่าง ๆ เอง แม้จะมีผู้แทนรัฐบาลในคณะกรรมการองค์กร แต่ก็ไม่มีอำนาจอะไร ผู้แทนรัฐบาลยุโรปท่านหนึ่งกล่าวถึงบรรยากาศการประชุมคณะกรรมการเมื่อกลางคริสต์ทศวรรษ 2010 ว่า "น่ากลัวมาก"
งานวิเคราะห์งบประมาณปี 2016 ของเงินทุนที่องค์กรมอบให้พบว่า งบประมาณเกินครึ่งใช้เพื่อซื้อยา อุปกรณ์ เครื่องใช้สอย และอาคารสถานที่ (อัตราร้อยละ 3 ใช้สำหรับโบนัสและการให้ค่าจ้างเพิ่มเมื่อทำการได้ตามหรือเกินเป้าหมาย) ซึ่งองค์การอนามัยโลกจัดว่าเป็นการลงทุนระยะสั้นและไม่ใช่ HSS ในประเทศที่มีระบบสาธารณสุขด้อยพัฒนา อัตราส่วนก็จะยิ่งสูงกว่านี้ โดยไม่ได้ใช้จ่ายในงานวิจัยดำเนินการ (เพื่อช่วยการตัดสินใจ) เพิ่มใช้ทรัพยากรที่มีอยู่แล้ว หรือพัฒนานโยบายยาหรือวัคซีนประจำชาติ ทุนที่ให้ในบางกรณีใช้สำหรับค่าดำเนินการประจำวัน โดยไม่มีแผนว่าจะทำอย่างไรจึงไม่ต้องขอทุนอีกต่อไป ต่อมาก่อนปี 2018 องค์กรจึงได้จัดงบประมาณสำหรับ HSS ไปใช้เพื่อการพัฒนาที่ยั่งยืนและส่งเสริมปฏิญญาประสิทธิภาพการช่วยเหลือแห่งกรุงปารีส (Paris Declaration for Aid Effectiveness)
การเปลี่ยนราคาและการวางตลาดของวัคซีน
ในปี 2012 รายงานขององค์การแพทย์ไร้พรมแดน (MSF) ได้วิจารณ์กาวีว่า ให้ทุนมากเกินไปเพื่อวัคซีนใหม่ ๆ ที่แพงโดยละเลยไม่สนับสนุนวัคซีนราคาถูกที่มีอยู่แล้วแก่เด็ก ๆ ผู้ให้คำปรึกษาทางนโยบายวัคซีนของ MSF กล่าวว่า "เด็กในโลกร้อยละ 20 ไม่ได้แม้แต่วัคซีนพื้นฐาน" องค์กรวิจารณ์แผนทำการวัคซีนโลก (Global Vaccine Action Plan ตัวย่อ GVAP) ซึ่งเป็นแผนการร่วมมือกันขององค์การอนามัยโลกที่กาวีจัดว่าเป็นผู้นำ ว่าไม่สมบูรณ์เพราะไม่ช่วยเด็กร้อยละ 20 เหล่านั้นรวมจำนวนราว ๆ 19 ล้านคน
วัคซีนป้องกันโรคติดเชื้อนิวโมคอคคัส
ในปี 2011 องค์การแพทย์ไร้พรมแดน (MSF) แนะนำให้กาวีเปลี่ยนวิธีการซื้อวัคซีน ในเรื่องโปรแกรมการผูกมัดทางตลาดล่วงหน้า (Advance Market Commitment) สำหรับวัคซีนป้องกันโรคติดเชื้อนิวโมคอคคัส (pneumococcal vaccine) ซึ่งเท่ากับว่าบริษัทแกล็กโซสมิธไคลน์ (GSK) และไฟเซอร์ได้ทั้งเงินอุดหนุนและค่าวัคซีนป้องกันเชื้อนิวโมคอคคัสต่อหน่วยที่จำหน่าย MSF ได้วิจารณ์ว่าเป็น "สวัสดิการให้บริษัทที่แพงอย่างอื้อฉาวต่อทั้งผู้บริจาคและประชาชนผู้เสียภาษี" (แต่ก็ผูกมัดบริษัทว่าต้องขายวัคซีนอย่างน้อย 30 ล้านหน่วยต่อปีเป็นเวลา 10 ปี )
โปรแกรมการผูกมัดทางตลาดล่วงหน้าทำให้องค์กรให้เงินแก่บริษัททั้งสองมากกว่าให้แก่ผู้ผลิตที่ขายของถูกกว่า โดยแลกเปลี่ยนกับการถ่ายโอนเทคโนโลยีและการพัฒนาผลิตภัณฑ์ MSF กล่าวว่าบริษัทยายักษ์ใหญ่ข้ามชาติบวกกำไรสูงมาก วัคซีนที่ได้รับรองอย่างสากลสามารถผลิตได้โดยบริษัทเล็กกว่าในอินเดียและจีน โดยมีค่าใช้จ่ายน้อยกว่าร้อยละ 40 ถึงแม้จะมีปัญหาเกี่ยวกับสิทธิบัตร การผูกขาดโดยผู้ขายสองรายเช่นนี้ก่อการตั้งราคาแตกต่างกัน นอกจากจะขายวัคซีนให้กาวีในราคาสูงกว่าเล็กน้อยแล้ว บริษัทยังขายวัคซีนในราคาที่จ่ายไม่ไหว (คือประมาณ 10 เท่าที่ขายให้กาวี) แก่ประเทศด้อยพัฒนาแต่มีรายได้ปานกลาง (เช่น ประเทศไทย) ที่มีรายได้เกินกว่าจะได้รับความช่วยเหลือจากกาวี MSF ยังชี้ที่ความสำแร็จของโปรแกรม adapted vaccine ซึ่งทำให้วัคซีนส่งไปยังเขตชนบทได้ง่าย (คือไม่ต้องมีโซ่อุปาทานที่รักษาอุณหภูมิวัคซีนไว้ได้ มีข้อจำกัดทางอายุน้อยกว่า ฉีดน้อยครั้งกว่า ราคาถูกกว่าเป็นต้น) MSF แนะนำให้กาวีใช้งบประมาณกับ adapted vaccine และในการเพิ่มการแข่งขัน แทนที่จะให้เงินอุดหนุนแก่บริษัทยายักษ์ใหญ่
ในเดือนมกราคม 2015 MSF ยังได้ร้องเรียกให้ทั้งบริษัท GSK และไฟเซอร์ลดราคาวัคซีนป้องกันเชื้อนิวโมคอคคัสให้เหลือแค่ 5 ดอลลาร์สหรัฐต่อเด็กหนึ่งคน (ประมาณ 162 บาท) ในประเทศกำลังพัฒนา ซึ่งองค์กรประเมินว่าพอสมควรแล้ว ต่อมาวันที่ 27 มกราคม องค์กรตอบสนองต่อสัญญาของไฟเซอร์ว่าจะลดราคาร้อยละ 6 ให้เหลือ 10 ดอลลาร์สหรัฐต่อเด็กหนึ่งคนโดยชี้ว่า บริษัททั้งสองได้รับเงิน 21 ดอลลาร์ (ประมาณ 682 บาท) ต่อเด็กหนึ่งคนถ้ารวมเงินอุดหนุนจากกาวี และการลดราคาตามที่บริษัทว่าก็ไม่ได้เปลี่ยนสมรรถภาพการซื้อวัคซีนอย่างสำคัญของประเทศที่มีรายได้เกินกว่าที่กาวีจะช่วยเหลือแต่จนเกินกว่าที่จะซื้อวัคซีน และยังกล่าวว่า ไฟเซอร์ได้กำไร 16,000 ล้านดอลลาร์สหรัฐ (ประมาณห้าแสนล้านบาท) จากวัคซีนป้องกันเชื้อนิวโมคอคคัสใน 4 ปีที่ผ่านมา ดังนั้น บริษัทจึงสามารถลดราคายิ่งกว่านี้ได้ ในต้นปี 2016 MSF ได้ทำการรณรงค์มีชื่อว่า "A fair shot" (การฉีดยาที่ยุติธรรม) เพื่อกดดันให้บริษัททั้งสองลดราคา ไฟเซอร์แก้ว่า ตนกำลังขายวัคซีนในราคาที่ต่ำกว่าทุนมาก ส่วน GSK กล่าวว่าราคาที่ขายประมาณเท่ากับทุนที่ผลิต และ "การลดราคายิ่งกว่านี้จะเป็นอันตรายต่อความสามารถของเราในการขายยาให้กับประเทศเหล่านี้ในระยะยาว"
บิล เกตส์ตอบสนองต่อ MSF ว่า "ผมคิดว่า มีองค์กรที่เยี่ยมในเรื่องเกือบทุกเรื่อง แต่ทุกครั้งที่เราระดมทุนเพื่อช่วยชีวิตเด็กยากจน พวกเขาก็จะแถลงข่าวกล่าวว่า ราคาของสิ่งเหล่านี้ควรจะเป็นศูนย์" เขากล่าวว่า การวิจารณ์ราคาบริษัทยาเป็นการกีดกั้นบริษัทไม่ให้ลงทุนกับยาที่ผลิตสำหรับประเทศกำลังพัฒนา และจริง ๆ แล้ว ควรยกย่องบริษัทยาที่ตั้งราคายาแตกต่างกัน (แล้วแต่ลูกค้า) เพราะว่า "เราได้สิ่งเหล่านี้ที่ดีในราคาที่ดีอันตั้งเป็นชั้น ๆ... และนั่นเป็นวิธีที่เราสามารถลดการตายในวัยเด็กได้เป็นครึ่ง" เขายังสนับสนุนให้ปรับปรุงโซ่อุปาทานที่ควบคุมอุณหภูมิในประเทศกำลังพัฒนา
การระบาดทั่วของไวรัสโคโรนา
ประธานบริหารของกาวีคือเซ็ท เบอร์กลีย์ได้ให้ข้อสังเกตว่า การตอบสนองของโลกต่อการระบาดทั่วของไวรัสโคโรนา พ.ศ. 2562-2563 เริ่มต้นค่อนข้างดี แต่ก็เตือนว่าจำเป็นต้องประสานงานการผลิตสิ่งที่จำเป็นในระดับโลก เขาเสนอว่า การตอบสนองต่อโรคระบาดทั่วจำเป็นต้องมาจากทั่วโลก โดยสถานที่ที่ใช้อำนวยการส่วนต่าง ๆ ของกระบวนการควรจะรวมเข้าเป็นส่วนของโครงการระดับโลก เขาหวังว่า ประเทศกลุ่ม 20 ควรทำงานร่วมกันโดยมีงบประมาณเป็นหมื่น ๆ ล้านดอลลาร์สหรัฐ และประเทศแต่ละประเทศ ๆ ควรเตรียมตัวให้แบ่งวัคซีนส่งไปยังเขตที่จัดว่า จำเป็นมากที่สุด